**РАЗДЕЛ III**

**УКАЗАНИЯ ЗА ПОДГОТОВКА НА ОБРАЗЦИТЕ НА ДОКУМЕНТИТЕ**

**за участие в обществена поръчка**

**на стойност по чл. 20, ал. 1, т. 1, буква „б“ от ЗОП –**

**открита процедура с предмет:**

**Избор на изпълнител за информация и публичност**

**по проект № BG16RFOP001-1.018-0002 „Подобряване на градска среда в град Перник“ чрез изпълнението на обекти: 1. „Благоустрояване на кв.Тева“; 2. „Парк на предизвикателствата в местност Войниковец“; 3. „Мост над река Струма при ул. Струма“ по две обособени позиции“**

**Договор за БФП № BG16RFOP001-1.018-0002-СО1**

**изпълняван от Община Перник**

**по Оперативна програма „региони в растеж“ 2014-2020 г.**

**гр. Перник, 2016 г.**

**1. Допълнителни указания за попълване на Образец №1 – Единен европейски документ за обществени поръчки (ЕЕДОП), за всяка обособена позиция:**

**1.1.** Участниците трябва да попълват информацията коректно, като следят внимателно дадените под черта указания за съответната част на ЕЕДОП, указанията дадени от Възложителя в **раздел V** Указания за подготовка на офертите, както и настоящите допълнителни указания.

**1.2.** Само участниците, които подават оферти за обособена позиция №2 „Изработване на информационни брошури и брандирани торбички от плат”, запазена на основание чл. 80, ал. 1 от ППЗОП, попълват полетата за запазена поръчка в **Част ІІ**.

Участниците удостоверяват регистрацията си като специализирано предприятие или кооперация на хора с увреждания като посочват номера, под който са вписани в регистъра на специализираните предприятия и кооперации на хора с увреждания, поддържан от Агенцията за хората с увреждания, или информация относно регистрация в еквивалентен регистър на държава – членка на Европейския съюз. За целта попълват **Част ІІ, раздел А, поле:**

*„Ако е приложимо, посочете дали икономическият оператор е регистриран в официалния списък на одобрените икономически оператори или дали има еквивалентен сертификат (напр. съгласно национална квалификационна система (система за предварително класиране)?“*

Участниците удостоверяват обстоятелството, че най-малко 30 на сто от списъчния им състав е от хора с увреждания или такива в неравностойно положение с попълване на **Част ІІ, раздел А, поле:**

*„****Само в случай че поръчката е запазена:*** *икономическият оператор защитено предприятие ли е или социално предприятие , или ще осигури изпълнението на поръчката в контекста на програми за създаване на защитени работни места?........“*

Участниците удостоверяват обстоятелството, че могат да изпълнят най-малко 80 на сто от нейния предмет със собствени машини, съоръжения и човешки ресурс с попълване на **Част ІІ, раздел А, поле:**

*„****Само в случай че поръчката е запазена:*** *икономическият оператор защитено предприятие ли е или социално предприятие , или ще осигури изпълнението на поръчката в контекста на програми за създаване на защитени работни места?........“*

**1.3.** Участникът удостоверява липсата на обстоятелствата по чл. 54, ал. 1, т. 1-7 от ЗОП (т. 2.2. от указанията за подготовка на офертите) с попълване на **Част III: Основания за изключване на ЕЕДОП, в приложимите полета.**

**1.4. Част ІІІ, раздел Г: „ДРУГИ ОСНОВАНИЯ ЗА ИЗКЛЮЧВАНЕ, КОИТО МОЖЕ ДА БЪДАТ ПРЕДВИДЕНИ В НАЦИОНАЛНОТО ЗАКОНОДАТЕЛСТВО НА ВЪЗЛАГАЩИЯ ОРГАН ИЛИ ВЪЗЛОЖИТЕЛЯ НА ДЪРЖАВА ЧЛЕНКА“** следва да бъде попълнена от участниците, тъй като възложителят е въвел специфични национални основания за изключване от участие в поръчката, посочени в процедурата, в т. 2.4. В този раздел участниците трябва да декларират дали дружеството – участник е регистрирано в юрисдикция с преференциален данъчен режим. В случай че, дружеството – участник е регистрирано в юрисдикция с преференциален данъчен режим, но са приложими изключенията по чл. 4 от ЗИФОДРЮПДРКЛТДС, се посочва конкретното изключение.

**1.5. Възложителят изисква попълване на раздел В „Технически и професионални способности“ от *Част ІV: Критерии за подбор* от ЕЕДОП в приложимите полета, съгласно зададените минимални изисквания.**

Приложими полета, съгласно Указанията за подготовка на офертите са:

Раздел В: Технически и професионални способности следва да бъде попълнен в следното поле:

*1б) Само за обществени поръчки за доставки и обществени поръчки за услуги …….*

**2. Указания за попълване на Образец №2 –** Декларация по чл. 6, ал. 2 от Закона за мерките срещу изпирането на пари **– за всяка обособена позиция**.

Когато участникът е обединение, което не е юридическо лице декларацията се представя от всеки участник-юридическо лице в обединението. Начинът за нейното попълване е даден под черта в самия Образец №2.

3. **Указания за попълване на Образец №3 „Предложение за изпълнение на поръчката“ – за съответната обособена позиция в съответствие с техническите спецификации и изискванията на възложителя – в оригинал, съдържащо:**

При изготвяне на Техническите си предложения участниците в обществената поръчка следва да представят описание в следните 4 аспекта:

- дейности, които участниците ще извършат при изпълнение предмета на поръчката, както и тяхната последователност и обвързаност;

- разпределение и функции на различните ресурси (човешки и технически), които участниците ще използват при изпълнение на дейностите, предмет на поръчката;

*-* методи за постигане на качество при изпълнение на поръчката;

*-* методи за постигане на единност/едностилие в дизайна/ брандирането/оформянето на всички материали/продукти.

**4.**Декларация за съгласие с клаузите на приложения проект на договор - попълва се ***Образец № 4– за всяка обособена позиция*;**

**5.** Декларация за срока на валидност на офертата - попълва се ***Образец № 5* – за всяка обособена позиция;**

**6.** Декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо – ***Образец № 6 – за всяка обособена позиция*;**

**7.** Декларация за конфиденциалност на информацията, ако е приложимо /свободен текст/.

Предложението за изпълнение на поръчката трябва да е в съответствие с Техническата спецификация.

8. **Указания за попълване на Образец №7-1 и Образец №7-2 „Ценово предложение“ – за съответната обособена позиция.**

Ценовото предложение трябва да съответства на Предложението за изпълнение на поръчката по отношение на дейностите за информация и комуникация за изпълнение на съответната обособена позиция. Участникът е единствено отговорен за евентуално допуснати грешки и пропуски в изчисленията на предложените от него цени, което удостоверява с подпис и печат на ценовото предложение. Единичните и общи цени в ценовото предложение се представят в лева без ДДС, като се изписват цифром до втория знак след десетичната запетая. Общата цена на поръчката се изписва и словом, и с ДДС.